Ja kõige valusam hoop piiskopile: Taani kuningas asub Saaremaale ning leiab seal ülilahket vastuvõtmist! Piiskop Albert paneb kõik rattad käima, et Taani-Eesti sobimust takistada. Ta asub radikaalsematele sammudele. Kiirelt lõpetatakse vahekord liivlastega, neid väevõimuga ja meelitustega Riia külge köites. Lahendatakse teravnev vahekord mõõgaorduga, maajagamisel ordule soodsaid  tingi­musi andes. Täiendatakse rutuliselt sõjavarustused nii meeste kui riistade poolest: valmistatakse kõik ette, et eestlastega rahuvahekorda lõpetada, nendega sõda provot­seerida, selge sihiga, Lembitu senist, piiskop Albertile väga hädaohtlikku võimu lõpetada.